**Să crezi că-i iarăși primăvară**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să crezi că-i iarăși primăvară...

Galbena frunză să nu doară

Crenguța zgribulită-n coajă

Ce-ncarcă bruma ca o barjă.

Un măr cu frunzele căzute

În firele de iarbă mute

De-atâta brumă dimineața,

Întoarce de la toamnă fața.

Amiaza zilelor de toamnă,

Prin vălul cald, coaja îndeamnă

Să tragă sevă dulce-n crengi

Când razele de soare-s răngi.

Toamna înmugurește viața,

Chiar dacă-i brumă dimineața,

Plesnesc în vârfuri de crenguță

Trei bobocei și-o frunzuliță.

În seara răcoroasă, toamnă,

Flori albe de măr te condamnă

Să-admiri frumoasa primăvară...

Să nu-ți mai pui bruma pe-afară!